Aun so aana einsauman Stroßn iwan Wiena Beag is beim Petersboch a Müü gstaundn, de wos bravn, guadn Leitn gheat hod. Wia de daun gstuam san, hod a Raubritter de Müü kauft, Kilian vo Drochnföös hoda ghaassn. Hi und wieda hoda de Müü rennan lossn, damit de Leit glaum, ea is a richtiga Mülla. Und a Gosthaus hodar aa aufgmocht. Da drin hoda de Fuahleit und de Botn iwanochtn lossn, owa nua, damitas in da Nocht ausraum und haamdraan kau.